2023.9.29.
HU
Az Európai Unió Hivatalos Lapja
C 349/71
3.4.
Uniós szinten a részvételi és deliberatív demokrácia eddigi legnagyszabásúbb megvalósulási formája az Európa jövőjéről szóló konferencia volt, amelynek keretében négy európai polgári vitafórumot szerveztek, hogy a polgárok együtt gondolkodhassanak arról, milyen jövőt szeretnének az Európai Unió számára.
Az EGSZB hivatalosan is részt vett ebben a kezdeményezésben.
Üdvözli ennek a kísérleti projektnek az alapos kiértékelését annak érdekében, hogy tanulságokat lehessen levonni a lehetséges jövőbeli kezdeményezések javításának mikéntjével kapcsolatban. 3.5.
Az EGSZB különösen sajnálja, hogy a konferencia nem ismert és nem övezi érdeklődés a tagállamokban, valamint hogy a konferencia célkitűzései nem egyértelműek. 3.6.
Az Európa jövőjéről szóló konferencia zárójelentésében (2) a polgárok tájékoztatásáról és részvételéről szóló 36. javaslat, valamint az uniós döntéshozatali folyamatról szóló 39. javaslat egyértelmű felhatalmazást ad az EGSZB-nek arra, hogy strukturálisan megerősítse intézményi szerepét a részvételi demokráciával kapcsolatos tevékenységek – például a civil társadalmi szervezetekkel és a polgári vitacsoportokkal folytatott strukturált párbeszéd – őrzőjeként és előmozdítójaként.
Intézményi szempontból az EGSZB tökéletes pozícióban van ahhoz, hogy koherens és átfogó módon fellépve szerepet játsszon a részvételi demokrácia megerősítésében. 3.7.
Az EU már számos kidolgozott uniós részvételi eszközzel rendelkezik, ilyenek például az európai parlamenti választások, a civil párbeszédek és az európai polgári kezdeményezés, az Európai Parlamenthez benyújtott petíciók és az európai ombudsman.
Ezenkívül a jogalkotási kezdeményezések előkészítése során az Európai Bizottság nyilvános konzultációkat folytat azzal a céllal, hogy lehetőséget adjon az érdekelt feleknek – köztük a polgároknak – arra, hogy egy adott témában véleményt nyilvánítsanak.
A nyilvános konzultáció az Európai Bizottság minőségi jogalkotásra vonatkozó iránymutatásain alapul, és a Bizottság „Ossza meg velünk véleményét!” portálján keresztül zajlik. 3.8.
A 2012-ben létrehozott európai polgári kezdeményezés a részvételi demokráciával kapcsolatos egyik legfontosabb újítás uniós szinten.
Lehetővé teszi a polgárok egy csoportja számára, hogy egy kérdést az európai jogalkotó szervek napirendjére tűzzön. 3.9.
Az a négy európai polgári kezdeményezés azonban, amelynek sikerült összegyűjtenie az Európai Bizottság válaszához szükséges egymillió aláírást, eddig viszonylag csekély hatást gyakorolt: jogalkotási javaslatokat fogadtak el a „Vízhez való jog” és a „Tiltsák be a glifozátot” kezdeményezés nyomon követéseként, 2023-ra pedig valamennyi állatra vonatkozóan bejelentettek egy a ketrecek használatának betiltására irányuló javaslatot.
Az EGSZB véleménye szerint az európai polgári kezdeményezés nem felel meg teljes mértékben az elvárásoknak, ezért valószínűleg reformra van szüksége amelybe az EGSZB-t is be kell vonni. 3.10.
A digitális platformok elősegítették a polgári szerepvállalást.
Az internet lehetővé tette a civil társadalom tömeges részvételét, valamint egyes társadalmi csoportok, különösen a fiatalok bevonását, akik korábban elzárkóztak ezektől a folyamatoktól. 3.11.
Bár a digitális szféra hozzájárul a részvétel megkönnyítéséhez és kiszélesítéséhez, megvannak a maga korlátai.
Az internetes keresések lehetővé teszik a különféle vélemények megismerését, de a valódi vitát nem mindig segítik elő. 3.12.
A fenntartható jövőbeli polgári vitacsoportok létrehozásához egy erős online összetevőre van szükség, amely kulcsfontosságú eleme a lehető legtöbb polgár részvételével zajló transznacionális vitáknak.
Az Európa jövőjéről szóló konferencia többnyelvű platformjának tapasztalatai és tanulságai alapján az EGSZB egy továbbfejlesztett többnyelvű online platform/mobilalkalmazás létrehozását javasolja.
Ez sokkal nagyobb részvételt tenne lehetővé, mint a személyes jelenléttel zajló rendezvényeken, feltéve, ha az online eszközt úgy alakítják ki, hogy a lehető legtöbb polgár számára hozzáférhető legyen.
A személyes jelenléttel tartott rendezvények továbbra is az online konzultációk fontos kiegészítő eszközei, de észszerűen korlátozni kell számukat, és kifejezetten az aktuális, horizontális érdeklődésre számot tartó témákra kell irányulniuk.
Megfelelő forrásokat kell elkülöníteni egy ilyen korszerű digitális platform létrehozására (3). 3.13.
Az EGSZB megítélése szerint a polgárok nyilvános vitához való hozzájárulása kapcsán fel kell vetni a reprezentativitás és a szakértelem kérdését.
Vajon egy több ezer tagot képviselő egyesület véleménye ugyanannyit számít-e, mint egyetlen polgáré? 3.14.
Az EGSZB emlékeztet arra, hogy véleményeinek és ajánlásainak hozzáadott értéke a civil társadalom szervezetei közötti konszenzus megteremtéséből, valamint a különféle társadalmi szervezetek érdekei közötti hidak építéséből ered.
(2) (3)
Lásd az Európa jövőjéről szóló konferencia végeredményéről szóló jelentést.
Amint az „Az EGSZB mint a részvételi demokráciához kapcsolódó tevékenységek elősegítője és garantálója, többek között a civil társadalmi szervezetekkel folytatott strukturált párbeszéd és polgári vitacsoportok révén” című EGSZB-tanulmányban (2023) is szerepel, a digitalizálás szükségessége egyértelmű, de forrásokat kell biztosítani a személyes részvételhez is.